Aivars Aksenoks

Aivars Aksenoks (dzimis ) ir Latvijas politiķis un valsts kapitālsabiedrības vadītājs. Bijušais Latvijas tieslietu ministrs un Rīgas domes priekšsēdētājs (pārstāvot partiju "Jaunais laiks"). Pašlaik Nacionālās apvienības biedrs

 Dzīvesgājums 
Dzimis 1961. gadā Rīgā Raimonda Gunāra Aksenenoka-Aksenoka un izmeklētājas Ritas Aksenokas ģimenē. Mācījās Rīgas 1. vidusskolā. Studēja Rīgas Politehniskā institūta Mehānikas un mašīnbūves fakultātē, ieguva automobiļu un automobiļu saimniecības specialitāti (1984). Latvijas PSR laikā bija Komunistiskās partijas biedrs. Lai gan Aksenoks uzskata, ka izbeidza darbību partijā jau 1989. gadā, jo beidza maksāt biedra naudu, oficiālu iesniegumu par izstāšanos iesniedza 1991. gadā.

Bija CSDD Rīgas nodaļas priekšnieks. Līdztekus studēja Latvijas Universitātes Juridiskajā fakultātē, ko absolvēja 2003. gadā.

No 2002. līdz 2004. gadam bija tieslietu ministrs E. Repšes valdībā. Kopš 2005. gada — Rīgas domes priekšsēdētājs un Rīgas brīvostas pārvaldes valdes loceklis. Pirmoreiz Rīgas domes vēsturē 2007. gadā atlaists no domes priekšsēdētāja amata. 2008. gada sākumā izstājās no JL, bet tā paša gada  pievienojās TB/LNNK.

2009. gada oktobrī Aksenoks kļuva par Rīgas Motormuzeja direktoru, 2018. gadā par CSDD valdes locekli.

 Atsauces 

Kategorija:1961. gadā dzimušie
Kategorija:Rīgā dzimušie
Kategorija:LKP biedri
Kategorija:"Jaunā laika" politiķi
Kategorija:Tēvzemei un Brīvībai/LNNK politiķi
Kategorija:Nacionālās apvienības "Visu Latvijai!"—"Tēvzemei un Brīvībai/LNNK" politiķi
Kategorija:Latvijas tieslietu ministri
Kategorija:Rīgas pašvaldības vadītāji
Kategorija:Rīgas domes deputāti (2005—2009)
Kategorija:Rīgas Valsts 1. ģimnāzijas absolventi
Kategorija:Rīgas Politehniskā institūta absolventi